open-index/open-wikipedia-markdown huggingface dataset:
Մուսա լեռան տոնակատարություն

**Մուսա լեռան տոնակատարություն** (**Մուսալեռի օր, Սուրբ Խաչի օր, Մուսալեռի հաղթանակի օր, Մուսալեռցիների տոն**) Մուսա լեռան հերոսամարտը ոգեկոչող ամենամյա տոնակատարություն, որը տեղի է ունենում սեպտեմբերի երրորդ կիրակի օրը՝ Էջմիածնի հարևանությամբ գտնվող Մուսալեռ գյուղում։ Տոնը ընդգրկվել է ՀՀ ոչ նյութական մշակութային ժառանգության արժեքների ցանկում։

## Պատմություն
Մուսա լեռան տոնակատարությունն առաջին անգամ նշվել է 1916 թվականին՝ Եգիպտոսի Պորտ Սաիդ քաղաքի Հայկական բարեգործական ընդհանուր միության Սիսուան վարժարանում, որի ընթացքում հիշատակվել են ինքնապաշտպանական մարտերի ընթացքում ընկած 18 զոհերն ու մարտի հաղթանակը։ 
մինի|Մուսա լեռան հայերը տարհանման ժամանակ, 1915, Պորտ Սաիդ
Երկրորդ համաշխարհային պատերազմից հետո մի խումբ մուսալեռցիներ ներգաղթել են Հայաստան և Էջմիածնի շրջանում հիմնել Մուսալեռ գյուղը։ Նախնական շրջանում Մուսա լեռան տոնակատարությունը կազմակերպվել է գյուղի մերձակա այգիներում։ 1976 թվականի սեպտեմբերի 16-ին Հայաստանի և սփյուռքի մուսալեռցիների նյութական աջակցությամբ և մասնակցությամբ գյուղում կանգնեցվել հուշարձան՝ ի պատիվ Մուսա լեռան պաշտպանների։ Հուշարձանի ճարտարապետը եղել է Ռաֆայել Իսրայելյանը, քանդակագործը՝ Արա Հարությունյանը։ Հուշարձանի շինարարության ավարտից հետո տոնակատարությունը տեղի է ունենում հուշարձանամերձ տարածքում։

Տոնը կազմակերպում է «Մուսալեռ հայրենակցական միությունը», մասնակցում են ՀՀ տարբեր համայնքների բնակիչներ, այն տևում է 2 օր։ Բացի Հայաստանից տոնը նշում են նաև Եգիպտոսում, Լիբանանում, Թուրքիայում, Ֆրանսիայում, ԱՄՆ-ում, Կանադայում, Ավստրալիայում և այլ երկրում ապրող մուսալեռցիներ։

Ամենամյա փառատոնի ժամանակ եփվում է հարիսա, օրհնվում և այն որպես մատաղ մատուցվում ժողովրդին։ Մուսալեռան հարիսան պատրաստում են միայն տղամարդիկ, որի ընթացքում երգում են ազգային ազատագրական երգեր, հատկապես մուսալեռցիների «Հելե հելե հելե նիննո» երգը, որին նաև անվանում են մուսալեռան հարիսայի պատրաստման երգ։ Տոնակատարության ընթացքում վառում են մեծ խարույկ, որի շուրջը դհոլ-զուռնա երաժտության ներքո սկսում են պարել։

Մուսա լեռան հերոսամարտի ժամանակ շրջափակված մուսալեռցիները ցորենից ու գառան մսից բացի ուրիշ ուտելիք չեն ունեցել։ Նրանք ցորենն ու մատաղ արված գառան միսը ջրով խառնել են իրար ու հարել։ Այդտեղից էլ ուտեստը ստացավ իր անունը՝ «հարի՛ր սա» կամ «հարիսա»։

## Ծանոթագրություններ

## Արտաքին հղումներ
*Նշվել է Մուսա լեռան հերոսամարտի 104-ամյակը
*Հարիսա՝ լեռան Մուսա
*Ֆրեզնոյում տեղի կունենա Մուսա լեռան հերոսամարտին նվիրված տոնակատարությու ն
*Մուսալեռցիները 100 կաթսա հարիսա են պատրաստել՝ նվիրված Մուսա լեռան 40 օրվա հերոսամարտին 
*ՄՈՒՍԱ ԼԵՌԱՆ ՀԵՐՈՍԱՄԱՐՏԻՆ ԵՒ ԱՅՆՃԱՐ ԳՅՈՒՂԻ ՀԻՄՆԱԴՐՄԱՆԸ ՆՎԻՐՎԱԾ ՄԻՋՈՑԱՌՈՒՄ 

Կատեգորիա:Հայաստանի տոներ
Մեծ փլուզում

**Մեծ փլուզում** (), Տիեզերքի ճակատագրի մասին տիեզերագիտական հիպոթեզ, որը կանխատեսում է վերջավոր ժամանակում ողջ գոյություն ունեցող նյութի, մատերիայի փլուզումը («պատռումը»)։

## Նկարագրություն
Այս վարկածի վավերականությունը մեծ չափով կախված է մութ էներգիայի բնույթից, իսկ ավելի կոնկրետ w պարամետրի արժեքից, որը հավասար է մութ էներգիայի ճնշման և նրա խտության հարաբերությանը (տես՝ վիճակի տիեզերաբանական հավասարում)։ Եթե w t_\text{rip} - t_0 \approx \frac{2}{3|1 + w|H_0\sqrt{1 - \Omega_\text{m}}},

որտեղ w-ն մութ էներգիայի ճնշման և նրա խտության հարաբերությունն է, *H<sub>0</sub>՝* Հաբլի հաստատունը, *Ω<sub>m</sub>*՝ Տիեզերքի ողջ նյութի ներկայիս արժեքը։

Իրենց աշխատության մեջ հեղինակները դիտարկել են հետևյալ օրինակը.

: w = −1,5,
: *H<sub>0</sub>* = 70 (կմ/վ)/Մպկ
: *Ω<sub>m</sub>* = 0,3

Եվ այս դեպքում Տիեզերքի վերջը՝ Մեծ փլուզումը, կլինի մոտավորապես 22 միլիարդ տարի հետո։

* Մեծ փլուզումից մեկ միլիարդ տարի առաջ գալակտիկաների կուտակումները քայքայվելու են։ 
* Նախքան փլուզումը մոտավորապես 60 միլիոն տարի առաջ ձգողականությունը չափազանց կփոքրանա և կթուլանա գալակտիկաները պահելու համար։ Կտարրալուծվի և կփլուզվի նաև մեր գալակտիկան։ 
* Մեծ փլուզումից երեք ամիս առաջ Արեգակնային համակարգի ներսում գտնվող այլևս ոչինչ միմյանց նկատմամբ ձգողական առումով կապ չի ունենա։
* Փլուզումից 30 րոպե առաջ կկործանվի Երկիր մոլորակը։
* 10−9 վայրկյան առաջ (1 նանովայրկյան) կքայքայվեն ատոմները։

Այս ամենը վերաբերում է այն բոլոր օբյեկտներին, որոնք այդ ժամանակ գոյություն կունենան համապատասխանաբար Արգակնային համակարգի և Երկրագնդի փոխարեն։

Այդ պահին, ինչպես և Մեծ պայթյունի դեպքում, կդադարեն գործել մարդկությանը հայտնի ֆիզիկայի բոլոր օրենքները. Տիեզերքի ապագան կանխատեսելը անհնարին։

Ներկա պահի դրությամբ հայտնի չե, թե արդյոք մութ էներգիան օժտված է այնպիսի հատկանիշներով, որոնց դեպքում այս սցենարը հնարավոր կլինի իրականանալ։

## Փորձարարական տվյալներ
Տարբեր դիտարկումները չեն հաստատում, սակայն չեն էլ ժխտում Մեծ փլուզումը։ Տարբեր աշխատանքներում ստացվում են արդյունքներ, որոնք w = -1 ավել կամ պակաս են և ոչ այնքան մեծ ճշգրտությամբ են, որպեսզի բացառեն w = -1 հավասարումը, որը ընդունված է մութ էներգիայի համար։

## Տես նաև
* Մեծ պայթյուն

## Ծանոթագրություններ

## Արտաքին հղումներ
* Phantom Energy and Cosmic Doomsday  . Robert R. Caldwell, Marc Kamionkowski, Nevin N. Weinberg.
* Разрыв Вселенной // «Астронет»
* 
* 
* 

Կատեգորիա:Աղետներ
Կատեգորիա:Աստղաֆիզիկա
Կատեգորիա:Տիեզերագիտություն
Կատեգորիա:Տիեզերք
Կատեգորիա:Ֆիզիկա
Կատեգորիա:Ֆիզիկական տիեզերագիտություն
Կատեգորիա:Ֆիզիկայի հասկացություններ
Շանկլիշ

**Շանկլիշ** (), պանիր, որը բնորոշ է Լևանտի և Սիրիայի խոհանոցներին։ Այս գնդաձև պանիրները պատրաստում են կովի և ոչխարի կաթից։ Պատված են չոր ծիթրոնով կամ պղպեղով։ Յուրահատուկ համի համար այն անվանում են «սիրիական ռոկֆոր» (الروكفور الشامي *Ալ ռուկաֆուր աշ Շամի*)։ Ինչքան հնեցված են պանիրները, այնքան սուր է համը և կարծր կազմությունը։

## Տարբերակներ
Շանկլիշը սովորաբար շփոթում են ավելի փափուկ տեսակի պանրով, որն անվանում են սուրկե (سوركي)․ վերջինս ավելի փափուկ է և թարմ, իսկ շանկլիշն առավել ուժեղ համ ունի։ Սուրկեն բնորոշ է Տարտուսին, Իսքենդերունին, իսկ շանկլիշը Հոմսին, Համային և այլն։

Կախված համեմունքներից, որոնցով պատում են պանիրը, այն ունենում է տարբեր համեր։
մինի|260x260փքս|Ջաիֆուրա՝ աղցան շանկլիշից

## Պատրաստում
Պանիրը հիմնականում պատրաստում են գարնանը և մարինացնելով պահում մինչև ձմեռ։ Շանկլիշ ստանալու համար իրար են խառնում լաբնեն (لبنة) (քամած մածուն) և թարմ քամած կիտրոնի հյութը։ Եռացնելուց առանձնանում է մակարդը, որը հավաքվում է այնքան ժամանակ, մինչև մնում է մաքուր հեղուկը։

Ստացված մակարդից գնդաձև պանրագլուխներ են պատրաստում՝ մոտավորապես 6 սմ տրամագծով։ Պանիրը պատում են  ծիթրոնով կամ զաթարով, կամ էլ Հալեպի պղպեղով և չորացնում են արևին։ Հետո հերմետիկ փակվող տոպրակներում պահվում է որոշ ժամանակ, մինչև որ պահպանման համար պահվում է յուղի մեջ։

## Օգտագործում
Շանկլիշը արաբական շատ ճաշատեսակների համար ծառայում է որպես բաղադրիչ․ դրոնց անվանում են մեզե (ակրատ)։ Շ

Ամենատարածված ուտեստներից է ջաիֆուրան՝ աղցան, որը պատրաստում են շանկլիշից, պոմիդորից, սոխից և ձիթապտղի յուղից։ Շանկլիշը նաև մանր կտրատում են և մատուցում ձվածեղի հետ կամ արաբական հացի՝ վարունգով, անանուխով և ձիթապտղի յուղով։ Շանկլիշը հրամցնում են որպես ակրատ անիսոնի օղու հետ։

## Ծանոթագրություններ

Կատեգորիա:Արաբական խոհանոց
Կատեգորիա:Լևանտական խոհանոց
Կատեգորիա:Կովի կաթից պանիրներ
Կատեգորիա:Ոչխարի կաթից պանիրներ
Կատեգորիա:Սիրիական խոհանոց
Կլոդ Ռենուար

**Կլոդ Ռենուար** (. ), ֆրանսիացի կինոօպերատոր։ Նկարիչ Օգյուստ Ռենուարի թոռն էր, կինոռեժիսոր Ժան Ռենուարի եղբորորդին։

## Կենսագրություն

Ծնվել է դերասաններ Պիեռ Ռենուարի և Վերա Սերժինի ընտանիքում։ 19 տարեկանում որպես օպերատորի օգնական մասնակցել է հորեղբոր՝ Ժան Ռենուարի Գիշերը խաչմերուկում» ֆիլմի նկարահանումներին, որից հետո երկու տարի հատկացրել է ուսումնառությանը։ Սովորել է Ժան Բաշլեից, Մորիս Լյուսիենից, Բորիս Կաուֆմանից, Քրիստիան Մատրայից։ Այնուհետև կինոռեժիսոր հորեղբոր հետ համագործակցելով՝ օպերատորական լավագույն աշխատանքով աչքի է ընկել նրա հետ նկարահանած «Տոնի», «Զբոսանք քաղաքից դուրս», «Գետը», «Ոսկե կառքը» ֆիլմերում։

Հետագայում աշխատել է նաև այլ կինոռեժիսորների՝ Ռոժե Վադիմի («Հաճույքից մեռնել», «Որս», «Բարբարելլա», «Հավատարիմ կինը»), Մարսել Կառնեի («Խաբեբաները», «Ամայուտը»), Պիեռ Գրանիե-Դեֆերի («Փարիզն օգոստոսին», «Զինվորական բժիշկը»), Ժան-Պոլ Ռապնոյի («Կրկնված ամուսնություն»), Կլոդ Զիդիի («Թևիկ կամ տոտիկ», «Հրեշը», «Պառակտում») հետ։

1977 թվականին Կլոդ Ռենուարը առաջադրվել է ֆրանսիական ազգային «Սեզար» կինոմրցանակի «Լավագույն օպերատոր» անվանակարգում՝ «Դոկտոր Ֆրանսուազա Գայանա» և «Հավատարիմ կինը» ֆիլմերի նկարահանման ընթացքում իրականացրած օպերատորական աշխատանքի համար։

Կյանքի վերջին տարիներին կինոօպերատորը գրեթե լրիվ կուրացել էր։ Երբ մահացավ, լոնդոնյան «Թայմս» թերթը նրա մասին գրեց. «Գետը» ֆիլմում հնդկական տեսարանների նրա նրբաճաշակ արտացոլումը նպաստեց կինոյում բացելու մի նոր դարաշրջան, և գույնը ընդունվեց որպես մեծ կինեմատոգրաֆիստների աշխատանքին համապատասխանող միջավայր»։

## Ընտրյալ ֆիլմագրություն

## Ծանոթագրություններ

## Գրականություն
* *Cinévie*, « Souvenirs d'un opérateur », par Claude Renoir,12 novembre 1946
* *Cahiers du cinéma*, numéro 8, janvier 1952
* *Le Technicien du film*, 15 novembre 1973
* Christian Gilles, *Les Directeurs de la photo et leur image*, Dujarric, 1989

## Արտաքին հղումներ
*

Կատեգորիա:Պիեռ-Օգյուստ Ռենուար
Կատեգորիա:Կինոօպերատորներ
Կատեգորիա:1914 ծնունդներ
Կատեգորիա:20-րդ դարի կինոօպերատորներ
Կատեգորիա:Բնօրինակում անաղբյուր հոդվածներ
Էկզիստենցիալ կոմիքս

**Էքզիստենցիալ կոմիքս** *()*,  փիլիսոփայության մասին ցանցային կոմիքս, որը ստեղծվել է Օրեգոն նահանգի Պորտլենդ քաղաքում ծրագրային ապահովման ինժեներ Քորի Մոհլերի կողմից։ Մոհլերը ստեղծեց կոմիքսը 2013 թվականի դեկտեմբերին` փորձելով օգնել հանրահռչակել փիլիսոփայությունը կատակերգության միջոցով։

Կոմիքսը հակված է պատկերելու տարբեր ծագում ունեցող փիլիսոփաներին և հաճախ ստիպում է նրանց շփվել և վիճել միմյանց հետ։ Մոհլերը նկարում և տալիս է կատակների տեքստային նկարագրություններ և դրանց հետ կապված փիլիսոփայությունը՝ օգնելով ընթերցողներին հասկանալ փիլիսոփաների մտքերը։

2018 թվականի մայիսին Մոհլերը մի անգամ Իլոն Մասկին անվանել է «չարագործ ''Ատլանտը թոթվեց ուսերը''»  վեպից ( հակաուտոպիստական վեպ)։ Մասկը պատասխանել է SpaceX «Falcon 9» հրթիռի արձակման ժամանակ։ Ավելի ուշ Մոհլերը միջադեպի մասին կոմիքս է հրապարակել։

## Փիլիսոփաներ
Ինչպես ենթադրում կոմիքների վերնագիրը`«Էքզիստենցիալ կոմիք», կոմիքներում հիմնականում էքզիստենցիալ փիլիսոփաներն են ներկայացված։ Փիլիսոփաների և մտածողների պատմություններով հեղինակը ցանկանում է ընթերցողին պատմել, թե ինչ են նրանք անում և ինչու են անում այն, ինչ անում են։

2023 թվականի ապրիլի դրությամբ կոմիքսն անդրադարձել է ավելի քան 200 փիլիսոփաների՝ ուսումնասիրելով մտքի լայն շրջանակ՝ նախասոկրատական փիլիսոփայությունից մինչև ժամանակակից փիլիսոփայություն։ Մոհլերը նկարագրել է և՛ Սարտրին, և՛ Սիմոնա դը Բովուարին որպես իր սիրելի փիլիսոփաներին։ Էքզիստենցիալիզմի հետ մեկտեղ Մոհլերը կոմիքսներ է գրել նաև ստոիկների և կոմունիստների մասին։

### Ինչո՞ւ էքզիստենցիալ
Քորի Մոհլերն ամենաազդեցիկ փիլիսոփա է համարում Ժան Պոլ Սարտրին։ Եվ դա գլխավոր պատճառն է, որով պայմանավորված է  «Էկզիստենցիալ կոմիքս» անվանումը։

Մոհլերի կոմիքսներում հաճախ կարելի է տեսնել Վիտգենշտեյնին, Ռասելին, Կանտին և Հոբսին։ «Էկզիստենցիալ կոմիքս»-ում ընդհանուր առմամբ 46 փիլիսոփաների են կերպավորված, որոնցից ընդամենը 37 կոմիքս է հրատարակվել։

## Ծանոթագրություններ

## Արտաքին հղումներ
* «Philosophy Cop» existentialcomics.com պաշտոնական կայք 

Կատեգորիա:Ամերիկյան կատակերգություն
Կատեգորիա:Գիտելիքների ներկայացում
Կատեգորիա:Էքզիստենցիալիզմ
Կատեգորիա:Ինտերնետ մշակույթ
Կատեգորիա:Ծաղրանկար
Կատեգորիա:Կոմիքս
Կատեգորիա:Հանրամատչելի գիտություն
Կատեգորիա:Փիլիսոփայական գրականություն
Կատեգորիա:Փիլիսոփայություն և հասարակություն
Ֆոնտինա

**Ֆոնտինա** () կամ **Ֆոնտին** (), իտալական կիսակարծր պանիր, որի պատրաստման համար անհրաժեշտ է Վալլե Դ'Աոստա մարզի արոտավայրերում արածող կովերի չպաստերացված կաթ։

## Պատմություն
Որոշ աղբյուրներ փաստում են, որ ֆոնտինան հիշատակվում է միջնադարում։ Բժիշկ Պանտալեոնե դա Կոնֆիենցան () պանիրը հիշատակել է 1477 թվականին իր «Summa Lacticinorum» տրակտատում։

Ֆոնտինան ալպիական խոհանոցի ուտեստների մշտական բաղադրիչներից է, ի մասնավորի՝ ֆոնդյուի ( կամ )։ Պանիրը սերտիֆիկացված է։

## Պատրաստում
Կաթը, որն օգտագործում են պանրի ստացման համար, ֆերմաներ են տեղափոխվում կթվելուց ոչ ուշ, քան երկու ժամում։ Պանրի ստացման համար պետք է կաթը տաքացնել մինչև 36&nbsp;°C և ավելացնել շրդանային մակարդը, դրանից հետո պանրային զանգվածից առանձնանում է շիճուկը, որը քամում են և զանգվածը տեղափոխում հատուկ կաղապարների մեջ։ Պանիրը պահում են սառը և խոնավ վայրերում՝ 3-6 ամիս։ Պանրի գլուխները ամեն օր տակուվրա են անում, սրբում խոզանակով և աղ անում։ . Պատրաստի ֆոնտինան դրոշմում են կլոր կնիքով, որի վրա պատկերված է Մաթերհորն լեռը․ դա պանրի իսկության վկան է։

## Նկարագիր
Պանրի յուղայնությունը 45 % է։ Պանրի համը կծու է, բույրը՝ հագեցած։ Երիտասարդ պանիրն առանձնանում է փափուկ կառուցվածքով, հասունը՝ կարծր։ Ֆոնտինայի գույնը տատանվում է փղոսկրի գույնից ծղոտագույնի միջև։

## Ծանոթագրություններ

## Արտաքին հղումներ
* Ֆոնտինա, Աոստա հովտի պաշտոնական կայք 
* Ֆոնտինայի արտադրություն
* Pagina della Fontina sul sito lovevda.it

Կատեգորիա:Իտալական խոհանոց
Կատեգորիա:Իտալական պանիրներ
Կատեգորիա:Կիսապինդ պանիրներ
Կատեգորիա:Կովի կաթից պանիրներ
Մարո

**Մարիանա Բրիտո դա Կրուշ Ֆորժաշ Սեկկա** (; ), առավել հայտնի որպես **Մարո**, պորտուգալացի երգչուհի և երգահան։ Festival da Canção 2022 թվականի հաղթող, Պորտուգալիայի ներկայացուցիչը Եվրատեսիլ 2022 երգի մրցույթում՝ «Saudade, saudade» երգով։

## Կենսագրություն
### Վաղ տարիներ
Ծնվել է Լիսաբոնում Ժոաո Բաստա Ֆորգես Սեկկայի և Քրիստինա Իզաբել Կապելլո դա Կրուշի ընտանիքում։ Երաժշտությամբ զբաղվում է 4 տարեկանից։ Ի սկզբանե ցանկացել է անասնաբույժ դառնալ, բայց ընտրել է երաժշտությունը։ Սովորել է Բերքլիի երաժշտական քոլեջում և տեղափոխվել Լոս Անջելես, որտեղ սկսել է իր երաժշտական կարիերան։

### Երաժշտական կարիերա
2018 թվականին Մարոն թողարկել է 5 ալբոմ և մեկ մինի ալբոմ, որոնք գրավել են անգլիացի երգիչ Ջեյքոբ Քոլլիերի ուշադրությունը, որը Մարոյին հրավիրել է մասնակցելու իր «Djesse Vol.2» ալբոմի ձայնագրմանը»։ Երգչուհին հրավիրվել է Ջեյքոբի թիմ՝ իր միջազգային շրջագայությանը մասնակցելու համար։ Միևնույն ժամանակ, Մարոն սկսել է համագործակցել Քուինսի Ջոնսի հետ։ Համագործակցությունը շարունակվում է նաև ներկայումս։

2022 թվականին երգչուհին թողարկել է իր վեցերորդ ստուդիական ալբոմը՝ «Can you see me?», որում ընդգրկված էին «Saudade, saudade», «am I not be now» և «we’ve been loving in silence» սինգլները։

### Եվրատեսիլ 2022 երգի մրցույթ
2022 թվականի հունվարի 21-ին հայտարարվել է, Մարոյի մասնակցությունը Festival RTP da Canção-ի 56-րդ թողարկմանը, երաժշտական մրցույթ, որի նպատակն է ընտրել այն արտիստին, որը կներկայացնի Պորտուգալիան Եվրատեսիլ երգի մրցույթում։ Մարոն հանդես է եկել «saudade, saudade» երգով։ Երգչուհին հաղթել է և ժյուրիի, և հանդիսատեսի քվեարկության արդյունքում, ինչի արդյունքում Մարոն դարձել է Պորտուգալիայի ներկայացուցիչը Թուրինում կայացած Եվրատեսիլ 2022 մրցույթում։ Մարոն ելույթ է ունեցել մայիսի 10-ին՝ առաջին կիսաեզրափակչում և անցել եզրափակիչ, եզրափակչում՝ մայիսի 14-ին զբաղեցրել է 9-րդ հորիզոնականը։

## Սկավառակագրություն
### Ստուդիական ալբոմներ

* *Maro, vol. 1* (2018)
* *Maro, vol. 2* (2018)
* *Maro, vol. 3* (2018)
* *Maro & Manel* (Մանուել Ռոչայի մասնակցությամբ) (2018)
* *It's OK* (2018)
* *Can You See Me?* (2022)
* *hortelã* (2023)

### Մինի-ալբոմներ
* *Pirilampo* (2021)
* *MARO ilumina Sonastério* (2022)

### Սինգլներ

## Ծանոթագրություններ

Կատեգորիա:Բեմական կեղծանուններ
Կատեգորիա:Եվրատեսիլ երգի մրցույթի մասնակիցներ
Կատեգորիա:Պորտուգալացի երաժիշտներ
Կատեգորիա:Պորտուգալացի երգչուհիներ
Արարատի (խաղողի սորտ)

«**Արարատի**» (խաչաբաշ, հաչաբաշ), սեղանի խաղողի ուշահաս սորտ։ Ստեղծվել է ժողովրդական ընտրասերման ճանապարհով։

## Նկարագրություն
Մշակում են հիմնականում Արարատյան դաշտավայրի այգեգործական շրջաններում։

Տերևը մեծ է, կլորավուն, հնգաբլթակ, երբեմն՝ եռաբլթակ, թույլ և միջին կտրտվածությամբ, լերկ, թույլ բշտիկավոր։ Ծաղիկը երկսեռ է։ Ողկույզը՝ մեծ, գլանաձև, երբեմն՝ գլանակոնաձևև ճյուղավորված՝ սովորաբար հոծ։ Պտուղը մեծ է, ձվաձև, գագաթի վրա ակոս, կանաչավուն, արևահայաց կողմում՝ բաց սաթագույն, վարդագույն երանգով, մաշկը՝ պինդ, չափավոր մոմաշերտով, պտղամիսը՝ մսալի-հյութալի։

Բողբոջումից մինչև պտղի լրիվ հասունացումը տևում է 160 օր։ Բերքատվությունը՝ 150–200ց/հա։

Կատեգորիա:Խաղողի սորտեր
Պիեռ Գրանիե-Դեֆեռ

**Պիեռ Գրանիե-Դեֆեռ** (ֆր.՝ Pierre Granier-Deferre. ), կինոյի և հեռուստատեսության ֆրանսիացի ռեժիսոր և սցենարիստ։ Հեղինակ է շուրջ 40 գեղարվեստական և հեռուստատեսային ֆիլմերի։ Սակավաթիվ ֆրանսիացի ռեժիսորներից էր, ով դեմ էր Nouvelle Vague-ին և կողմ՝ կինո նկարահանելու ավանդույթները պահպանելուն։ Որդին՝ Դենիս Գրանիե-Դեֆեռը նույնպես ռեժիսոր է։

Պիեռ Գրանիե-Դեֆեռի «Կատուն» (1971) ֆիլմի գլխավոր դերակատարներ Սիմոնա Սինյորեն և Ժան Գաբենը Բեռլինի 21-րդ միջազգային կինոփառատոնում արժանացել են «Արծաթե արջ» մրցանակների՝ «Լավագույն դերասանուհի» և «Լավագույն դերասան» անվանակարգերում։ 1981 թվականին նկարահանած «Արտառոց բան» / Une étrange affaire ֆիլմը, որտեղ գլխավոր հերոսի կերպարի մարմնավորմամբ հանդես է եկել Միշել Պիկոլին, նրան բերել է Լուի Դելյուկի անվան մրցանակ, իսկ 1982 թվականին նկարահանած «Հյուսիսային աստղ» / North Star ֆիլմի համար նա արժանացել է «Սեզար» մրցանակի «Լավագույն ադապտացված սցենար» անվանակարգում (ինչպես իր նկարահանած ֆիլմերի մեծ մասի, այդ ֆիլմի սցենարի հեղինակն էլ էր հենց ինքը՝ Գրանիե-Դեֆեռը)։

## Կենսագրություն
Կինեմատոգրաֆիական ուսմունքների բարձրագույն ինստիտուտն ավարտելուց հետո Դեֆեռը երկար ժամանակ եղել է կինոռեժիսորներ Մարսել Քամյուի և Ժան-Պոլ լը Շանուայի օգնականը։ Նրա ռեժիսորական առաջին խոշոր և աչքի ընկած աշխատանքը 1961 թվականին նկարահանած Le Petit Garçon de l'ascenseur ֆիլմն էր։ Մինչև 2006 թվականը նա հեղինակել է ավելի քան 40 ֆիլմ և հեռուստատեսային գեղարվեստական գործ՝ աշխատելով այնպիսի հայտնի դերասանների հետ, ինչպիսիք են Սիմոնե Սինյորեն, Լինո Վենտուրան, Ժան Գաբենը, Ալեն Դելոնը, Ռոմի Շնայդերը։ Իսկ հեռուստատեսության համար նրա կատարած աշխատանքներից հիշարժան է հատկապես դետեկտիվ վեպերի անվանի հեղինակ Ժորժ Սիմենոնի երկերի հիման վրա կոմիսար Մեգրեի մասին նկարահանած դրվագաշարը։

## Ֆիլմագրություն

*Փարիզը օգոստոսին (Paris au mois d'août, 1966)
*The Drug (La Horse, 1970)
*Կատուն (Le Chat, 1971)
*The Widow Couderc (La Veuve Couderc, 1971)
*Որդին (Le Fils, 1973)
*Գնացքը (Le Train, 1973)
*Վարպետների մրցավազքy (La Race des seigneurs, 1974)
*Վանդակը (La Cage, 1975)
*Ցտեսություն, ընկեր (Adieu poulet, 1975)
*Կինը պատուհանում (Une femme à sa fenêtre, 1976)
*Բժիշկը (Le Toubib, 1979)
*Արտառոց բան (Une étrange affaire, 1981)
*Հյուսիսային աստղը (L'Étoile du Nord, 1982)
*Վինսենթի ընկերը (L'Ami de Vincent, 1983)
*Ձայնը (La Voix, 1992)

## Ծանոթագրություններ

## Արտաքին հղումներ
* Le Figaro: „La mort de Pierre Granier-Deferre“, 17. November 2007

Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Թոմա Բուայ

**Թոմա Բուայ** (ֆր.՝ Thomas Bouhail. ), ալժիրյան ծագումով ֆրանսիացի մարմնամարզիկ, որը 2008 թվականի ամառային օլիմպիական խաղերում արծաթե մեդալ է նվաճել հենացատկում։

2011 թվականի դեկտեմբերին՝ 2012 թվականի ամառային օլիմպիական խաղերից ընդամենը մի քանի ամիս առաջ, Բուայը սրունքի և ֆիբուլայի կոտրվածք է ստացել մարզումներից մեկի ժամանակ ընկնելու պատճառով։ Ավելի ուշ պարզվել է, որ վնասվածքն ավելի լուրջ էր, քան սկզբում ենթադրվում էր, քանի որ այն ազդել է նաև նրա ծնկի հանգույցների և սիսատիկ նյարդի վրա, ինչը հանգեցրել է բարդությունների, և Բուայը ստիպված է եղել 15 վիրահատություն տանել վեց շաբաթվա ընթացքում՝ ոտքը փրկելու համար։ Վիրահատական միջամտությունը, բարեբախտաբար, հաջող է անցել, սակայն վստահ չեն եղել, թե արդյոք նա երբևէ կարող է վերադառնալ մարմնամարզական մրցապայքարի։ Բուայն ինքն անձամբ հայտարարել է մարմնամարզական իր կարիերայի ավարտի մասին և անցել մարզչական աշխատանքի։

## Մարզական նվաճումներ
### Օլիմպիական խաղեր
* **Պեկին 2008**
**  արծաթե մեդալ հենացատկի մրցումներում

### Աշխարհի առաջնություններ
***Ռոտերդամ, 2010**
**  ոսկե մեդալ հենացատկի մրցումներում

### Եվրոպայի առաջնություններ
* **Ամստերդամ 2007**
**  արծաթե մեդալ անհատական հաշվարկով
* **Միլան 2009**
**  ոսկե մեդալ հենացատկի մրցումներում
* **Բեռլին 2011**
**  ոսկե մեդալ հենացատկի մրցումներում
** 4-րդ տեղ՝ անհատական հաշվարկով

### Աշխարհի գավաթի խաղարկության եզրափակիչ
* **Մադրիդ 2008**
**  ոսկե մեդալ հենացատկի մրցումներում

### Աշխարհի գավաթի խաղարկության փուլեր
*  3 ոսկե մեդալ
*  3 արծաթե մեդալ
* 2 բրոնզե մեդալ

### Միջերկրածովյան խաղեր
*  ոսկե մեդալ հենացատկի մրցումներում, 2009
*  արծաթե մեդալ թիմային հաշվարկով, 2009
* բրոնզե մեդալ թիմային հաշվարկով, 2005

### Ֆրանսիայի առաջնություններ
*  5 ոսկե մեդալ
*  6 արծաթե մեդալ

## Ծանոթագրություններ

## Արտաքին հղումներ
* Досьє на sport.references.com
*  ''Fiche JO Pékin 2008'', sur results.beijing2008.cn

Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:Աշխարհի չեմպիոններ
Ալու Դիարա

**Ալու Դիարա** (, французское произношение . ), մալիական ծագումով ֆրանսիացի ֆուտբոլիստ, կիսապաշտպան։ Ֆուտբոլի Ֆրանսիայի ազգային հավաքականի կազմում 2006 թվականին դարձել է աշխարհի առաջնության արծաթե մեդալակիր։

## Համառոտ տեղեկատվություն
Ծնվել է Ֆրանսիայի Սեն-Սեն Դենի դեպարտամենտի Վիլպենտ համայնքում։ Հայրն ու մայրը մալիացիներ են։

Ֆուտբոլային իր կարիերան Ալուն սկսել է «Օլնե» ակումբում, որտեղ խաղացել է վեց տարի։ Այնուհետև վերադարձել է իր ծննդավայր քաղաքը, հանդես եկել «Վիլպենտ» ակումբի երիտասարդական ակադեմիայի թիմի կազմում։ Ընդ որում՝ խաղացել է արտակարգ եռանդով ու խանդավառությամբ՝ ջանալով արժանանալ հանրահայտ ֆուտբոլային ակումբների ուշադրությանը։ Ի վերջո դա նրան հաջողվել է. Ալու Դիարան հաջողությամբ խաղացել է «Լանս»-ում, Լիոնի «Օլիմպիկ»-ում, «Բորդո»-ում, իսկ 2011 թվականի հուլիսի 4-ին էլ երեք տարով պայմանագիր է կնքել Մարսելի «Օլիմպիկ» թիմի հետ։ Մարզական առաջին խոշոր նվաճումը ձեռք է բերել 2001 թվականին՝ «Բավարիա»-ի կազմում հաղթանակ տանելով միջմայրցամաքային գավաթի խաղարկությունում։

Ալուի եղբայրներից մեկը՝ Զանկեն, նույնպես ֆուտբոլիստ է։

Ակտիվ սպորտին հրաժեշտ տալուց հետո Ալու Դիարան անցել է մարզչական աշխատանքի։

## Մարզական նվաճումներ
**Լանս**
*ՈՒԵՖԱ-ի Ինտերտոտո գավաթի խաղարկության հաղթող, 2005

**Լիոն**
*Լիգա 1 առաջնության չեմպիոն, 2006–07

**Բորդո**
*Լիգա 1 առաջնության չեմպիոն, 2008–09
*Չեմպիոնների հաղթաավար / Trophée des Champions. 2008, 2009

**Մարսել**
*Լիգայի գավաթի խաղարկության հաղթող, 2011–12
*Չեմպիոնների հաղթաավար / Trophée des Champions, 2011

**Ֆրանսիայի ազգային հավաքական**
*Աշխարհի առաջնության արծաթե մեդալակիր, 2006

## Ծանոթագրություններ

## Արտաքին հղումներ
* 
* Профиль на официальном сайте ФК «Бордо»
* Профиль на сайте LFP

Կատեգորիա:Բավարիա Մյունխենի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիայի ֆուտբոլի ազգային հավաքական
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Ժոն Դովի

**Ժոն Թոնի Դովի** (ֆր.՝ John Dovi, ), ֆրանսիացի բռնցքամարտիկ։

Նա երկու մեդալ է նվաճել բռնցքամարտի աշխարհի սիրողական առաջնությունում., արծաթե՝ 1999 թվականին և բրոնզե՝ 2001 թվականին։ Եվս մեկական  արծաթե մեդալի արժանացել է 1998 թվականին Նյու Յորքում անցկացված Բարի կամքի խաղերում և Եվրոպայի 2002 թվականի   սիրողական առաջնությունում։

Ժոն  Դովին մասնակցել է 2000 թվականին Սիդնեյում անցկացված ամառային օլիմպիական խաղերին  և զբաղեցրել հինգերորդ տեղը մինչև 81 կիլոգրամ քաշային կարգում։

1999 և 2005 թվականներին հռչակվել է Ֆրանսիայի չեմպիոն։

2005 թվականի նոյեմբերին հրաժեշտ է տվել ակտիվ սպորտին և անցել մարզչական աշխատանքի։ 2013 թվականին նշանակվել է Ֆրանսիայի բռնցքամարտի օլիմպիական հավաքականի գլխավոր մարզիչ* sports-reference:

## Միջազգային նվաճումներ

## Ծանոթագրություններ

## Արտաքին հղումներ
* John Dovi bei *[[BoxRec]]*
* Website: „amateur-boxing.strefa.pl“
* 

Կատեգորիա:20-րդ դարի ֆրանսիացիներ
Կատեգորիա:Բնօրինակում անաղբյուր հոդվածներ
Կատեգորիա:Բռնցքամարտ
Կատեգորիա:Բռնցքամարտիկներ այբբենական կարգով
Կատեգորիա:Մարզիկներ այբբենական կարգով
Կատեգորիա:Ֆրանսիացի բռնցքամարտիկներ
Մուշեղ Օհանջանյան

**Մուշեղ Գրիգորիի Օհանջանյան** (), արցախցի քաղաքական գործիչ, Արցախի Հանրապետության 3-րդ գումարման Ազգային ժողովի պատգամավոր։

## Կենսագրություն
Մուշեղ Օհանջանյանը ծնվել է 1924 թվականի մայիսի 12-ին Ասկերանի շրջանի Նորագյուղ գյուղում։ 1942 թվականին ավարտել է Խնապատի միջնակարգ դպրոցը, որից հետո՝ որպես հաշվետար աշխատել հայրենի գյուղի «Նոր կյանք» կոլտնտեսությունում։ 1948 թվականին գերազանցությամբ ավարտել է Գանձակի գյուղատնտեսական ինստիտուտը, այնուհետև, որպես գյուղատնտես, աշխատանքի նշանակվել մարզգյուղվարչությունում։

1948-1955 թվականներին Հադրութի շրջանում աշխատել է որպես գյուղատնտես, այնուհետև՝ գյուղբաժնի վարիչ, մեքենատրակտորային կայանի տնօրեն։

1955 թվականին եղել է ԼՂԻՄ-ի մարզային գյուղատնտեսության վարչության պետ, իսկ 1959-1962 թվականներին՝ կոմկուսի Ստեփանակերտի շրջկոմի առաջին քարտուղար։ 1963-1974 թվականներին եղել է Արցախի մարզխորհրդի գործադիր կոմիտեի նախագահ, միաժամանակ՝ Ադրբեջանի Գերագույն խորհրդի նախագահության նախագահի տեղակալ։

1980-1989 թվականներին եղել է «Ադրգյուղքիմիա» հանրապետական միավորումների նախագահի տեղակալ, այնուհետև՝ նախագահի առաջին տեղակալ։

1993 թվականին նշանակվել է Արցախի Հանրապետության կենտրոնական ընտրական հանձնաժողովի նախագահ։

2000 թվականի հունիսի 18-ին Ասկերանի թիվ 15 ընտրատարածքից ընտրվել է Արցախի Հանրապետության 3-րդ գումարման Ազգային ժողովի պատգամավոր։ Եղել է Ազգային ժողովի փոխնախագահ, Արցախի Հանրապետության Ազգային ժողովի նախագահության անդամ։

2005-2015 թվականներին եղել է Արցախի Հանրապետության Ազգային ժողովի նախագահի խորհրդական։

Եղել է ԽՍՀՄ Գերագույն խորհրդի 7-րդ և 8-րդ գումարումների պատգամավոր։

Երեք անգամ ընտրվել է Ադրբեջանի Գերագույն խորհրդի պատգամավոր։ Շուրջ 25 տասնամյակ ընտրվել է ԼՂԻՄ մարզային խորհրդի պատգամավոր։

Մուշեղ Օհանջանյանը մահացել է 2017 թվականի հոկտեմբերի 1-ին։

## Պարգևներ
* «Մխիթար Գոշ» մեդալ (Արցախի Հանրապետության նախագահի թիվ 118 հրամանագիր 09.05.2004 թվական)
* «Մեսրոպ Մաշտոց» շքանշան (Արցախի Հանրապետության նախագահի թիվ 42-Ա հրամանագիր 07.05.2014 թվական)
* «Աշխատանքային կարմիր դրոշի» երեք, «Պատվո նշան» երկու շքանշաններ

## Ծանոթագրություններ

## Արտաքին հղումներ
* ՊԱՏԳԱՄԱՎՈՐՆԵՐ 
* ՄԱՐԴ, ՈՎ ԻՐ ԿՅԱՆՔՈՒՄ ՉԻ ՓՆՏՐԵԼ ԱՆՁՆԱԿԱՆ ՇԱՀԵՐ

Կատեգորիա:Արցախի Հանրապետության Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:ԼՂԻՄ Ազգությունների Խորհրդի պատգամավորներ
Ֆիորե Սարդո

**Ֆիորե Սարդո** (, բառացի *Սարդինիայի ծաղիկ*), ոչխարի կաթից պատրաստած պինդ պանիր, որն ավանդաբար պատրաստում են իտալական Սարդինիա կղզում։

## Պատմություն
Կա տարբերակ, ըստ որի *սարդինական ծաղիկ* պանիրը կոչվել է շագանակենու փայտից կաղապարների տակ փորագրված ծաղկի պատկերից։ Ըստ մյուս տարբերակի՝ գյուղացիները արտիճուկի ծաղիկն օգտագործել են որպես մակարդիչ։

Առաջին վկայությունները, որոնք վերաբերում են պանրի պատրասմանը, թվագրվում են մ․թ․ա․ 8-րդ դարին, երբ հույն պանրագործներն այն պատրաստել են Սիցիլիայում։ Դրա պատրաստման եղանակը նկարագրել է Հոմերոսն իր «Ոդիսականում»։ Ժամանակակից սերտիֆիկացումը սկսվել է 1951 թվականից, իսկ վերջնականը՝ 1996 թվականին։

Երբեմն պանիրը սխալմամբ նույնացնում են Պեկորինո Սարդոյի () հետ։ Դրանց պատրաստման եղանակները նման են, բայց կան մի շարք տարրբերություններ, որոնք ազդում են համագոյացման վրա։ Սերտիֆիկացման ժամանակ դրանք համարվել են տարբեր տեսակի պանիրներ։

## Ստացում
Ֆիորե Սարդոն ըստ «Պանիրների օքսվորդյան ուղեցույցի» () համարվում է պանիր, որի բաղադրատոմսը և մշակման եղանակները գալիս է հնուց՝ հովիվներից և այսօր էլ պատրաստվում է տնայնագործական եղանակով։

Պանրի ստացման համար օգտագործում են բացառապես տեղական սարդա ցեղատեսակի ոչխարի կաթ․ ընդ որում այդ ոչխարները միայն բնական արոտներում են արածում։ Ոչ մի արհեստական հավելանյութ չի թույլատրվում ներառել ոչխարների կերի մեջ։ Պանիրը պատրաստում են նոր կթած կաթով, որի բնական ջերմաստիճանը 32-35° С է։ Լրացուցիչ տաքացման կաթը չի ենթարկվում։ Մակարդման համար որպես խմորիչ օգտագործվում է տեղական ոչխարի կամ այծի շրդանը։ Մակարդված զանգվածը քամում են, մանրում բրնձի հատիկի չափ և տեղափոխում կաղապարների մեջ։ 8-12 ժամ պանիրը պահում են աղաջրում, որից հետո այն ապխտում են բացօթյա եղանակով շուրջ  երկու շաբաթ։ Դրանից հետո պանրագլուխներն ուղարկում են հասունացման սառը նկուղներում։ Պարբերաբար պանիրը պատում են ձիթապտղի յուղից, գինու քացախից և աղից պատրաստած խառնուրդով։ Հասունացումը տևում է հիմնականում դեկտեմբերից մինչև հունիս։

## Բնութագիր
Ֆիորե Սարդո պանրագլխի միջին զանգվածը կազմում է մոտավորապես 3,5 կգ։ Կեղևի գույնը մուգ դեղինից տատանվում է մուգ շագանակագույնի միջև։ Կտրվածքի գույնը սպիտակ է, մինչև ծղոտադեղնագույն։ Համի կծվությունը կախված է հասունացման տևողությունից։

Պանրի համը վառ է և խորը՝ ապուխտի բույրով։ Ֆիորե Սարդոն մատուցում են որպես աղանդեր և բաղադրիչ սոուսների համար, որոնք օգտագործում են մակարոնների պատրաստման համար։ Միջին հնեցման պանիրը հրամցնում են գրենաշ տեսակի խաղողից ստացված կարմիր գինով, իսկ առավել հասուն պանիրները՝ մուսկատի գինով։

## Ծանոթագրություններ

## Գրականություն
* 

## Արտաքին հղումներ
* Պանրի մասին տվյալներ
* Սերտիֆիկացման մասին

Կատեգորիա:Իտալական խոհանոց
Կատեգորիա:Իտալական պանիրներ
Կատեգորիա:Ոչխարի կաթից պանիրներ
Կատեգորիա:Պինդ պանիրներ
La Isla Bonita

**La Isla Bonita**, ամերիկացի երգչուհի Մադոննայի երգը լատին-փոփ ժանրում, թողարկվել է «True Blue» ստուդիական ալբոմում 1987 թվականի փետրվարի 25-ին։ Նվիրված է հորինված Սան Պեդրո կղզուն։ Հետագայում ձեռք է բերել համաշխարհային ճանաչում։

Գործիքավորումը գրել են Պատրիկ Լեոնարդը և Բրյուս Գեյտշը համահեղինակությամբ 1986 թվականին և առաջարկել Մայքլ Ջեքսոնին, որ Գեյտշի խոսքով՝ հրաժարվել է դրա կատարումից։ Առաջարկն ստանալուց հետո Մադոննան մասամբ գրել է երգի բառերը և մեղեդին, որն իր համար առաջին երգն էր, որտեղ հնչում էին իսպանական մոտիվներ։

Երգի տեսահոլովակը թողարկվել Է MTV հեռուստաալիքով 1987 թվականի մարտի 29-ին։ Դրանում 28-ամյա Մադոննան ներկայանում է որպես համեստ աղջիկ՝ շրջապատված կաթոլիկության խորհրդանիշներով և միևնույն ժամանակ նաև որպես ֆլամենկո պարող։ Տեսահոլովակում նկարահանվել է նաև ոչ հայտնի Բենիսիո դել Տորոն։

Երգի անվանումը կարող է վերաբերել Բելիզում գտնվող կղզուն, որի հետ կապված է Սան Պեդրո քաղաքը։ Գեյտշի խոսքով՝ երգը գրելու ժամանակ Մադոննան գտնվել է ամերիկյան Սան Պեդրո քաղաքում, բացի այդ, ինքն ու իր ամուսինը ծանոթ են եղել Սան Պեդրո անունով բանաստեղծի հետ։ Մադոննայի խոսքով (համահեղինակների հետ հարցազրույցի համաձայն)՝ նա գրել է տեքստը և մեղեդիւն, երբ գտնվում Էր Հոնկոնգում «Շանհայի անակնկալ» ֆիլմի նկարահանումների ժամանակ։ Երգչուհին չի իմացել Սան Պեդրո քաղաքի գոյության մասին և նկարագրել է հորինված իդեալական վայրը։

Երգը կատարվել է բազմաթիվ համաշխարհային արտիստների, այդ թվում՝ չեխ երգչուհի Իլոնա Ցսակովայի կողմից չեխերեն (1998 թվականին), ֆրանսիացի երգչուհի Ալիզե Ժակոտեի կողմից (2003 և 2008 թվականներին) և այլոց կողմից։

## Երգացանկ

* **US 7-inch single**
# "La Isla Bonita" &nbsp;– 4:01
# "La Isla Bonita" (instrumental remix)&nbsp;– 4:20

* **UK 7-inch single**
# "La Isla Bonita" (7-inch remix)&nbsp;– 4:01
# "La Isla Bonita" (instrumental remix)&nbsp;– 4:20

* **US and German 12-inch maxi-single**
# "La Isla Bonita" (extended remix)&nbsp;– 5:28
# "La Isla Bonita" (instrumental)&nbsp;– 5:14

* **Digital single (2023)**
# "La Isla Bonita"&nbsp;– 4:05
# "La Isla Bonita" (Remix Edit)&nbsp;– 4:06
# "La Isla Bonita" (Extended Remix)&nbsp;– 5:33
# "La Isla Bonita" (Instrumental Extended Remix)&nbsp;– 5:23

* **1992 Australian and Japanese CD Super Mix; 2019 [[Record Store Day]] exclusive green vinyl**
# "La Isla Bonita" (extended remix)&nbsp;– 5:28
# "Open Your Heart" (extended version)&nbsp;– 10:38
# "Gambler"&nbsp;– 3:58
# "Crazy for You"&nbsp;– 4:12
# "La Isla Bonita" (instrumental)&nbsp;– 5:21

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Գրականություն
* 
* 

## Արտաքին հղումներ

* ''La Isla Bonita'' տեսահոլովակը YouTube կայքում

Կատեգորիա:Մադոննայի երգեր
Արթուր Դավթյան (շախմատիստ)

**Արթուր Դավթյան** (օգոստոսի 27, 2002, Երևան, Հայաստան), հայ շախմատիստ, տղամարդկանց միջազգային վարպետ, 2019 թվականի շախմատի աշխարհի մինչեւ 18 տարեկանների առաջնության բրոնզե մեդալակիր։

## Կարիերա
Արթուր Դավթյանը 2019 թվականի շախմատի աշխարհի մինչեւ 18 տարեկանների առաջնության բրոնզե մեդալակիր է, 2020 թվականի Հայաստանի շախմատի ազգային հավաքականի կազմում շախմատի համաշխարհային առցանց Օլիմպիադայի մասնակից, 2020 թվականի Հայաստանի տղամարդկանց արագ շախմատի առաջնության փոխչեմպիոն, 2019 թվականի Անդրանիկ Մարգարյանի հիշատակին նվիրված միջազգային մրցաշարի 2-րդ մրցանակակիր, Հայաստանի պատանեկան առաջնությունների բազմակի չեմպիոն եւ մեդալակիր, 2018 թվականի Հայաստանի ակումբային առաջնության բրոնզե մեդալակիր, 2022 թվականի Կարեն Ասրյանի հուշամրցաշարի 2-րդ մրցանակակիր։

## Ծանոթագրություններ

 
Կատեգորիա:Հայ շախմատիստներ
Կատեգորիա:Հայ միջազգային վարպետներ
Ապարանի տեղական

«**Ապարանի տեղական**», առվույտի պոպուլյացիա։ 
## Նկարագրություն
Թուփը բաժակաձև է կամ դեպի վեր տարածված։ Արմատավզիկը հողում խորն է նստում։ Ցողունները բարակ են, նուրբ, մեծ քանակությամբ կողմնային ճյուղերով։ Միջհանգուցային տարածությունը՝ միջին երկարության։

Տերևիկները միջին մեծության են, երկարավուն-նշտարաձև։ Տերևի ստորին երեսը պատված է մազմզուկներով։ Տերևակալումը միջին չափերի է։

Պտուղները մանր են, պտուտակաձև՝ 3–5 գալարով։ Հասունացման ժամանակ լինում են մուգ շագանակագույն։

Ցրտադիմացկուն, բարձր բերքատու պոպուլյացիա է։

Արարատյան հարթավայրի պայմաններում 4–5 հա-ի դեպքում ստացվում է մինչև 100–200 ց խոտի բերք։

Կատեգորիա:Առվույտ
Աշնանախոտ

**Աշնանախոտ**, կերային հողհանդակներում արածեցումից կամ հնձից հետո աճած խոտ։

Աշնանախոտի բերքատվությունն ավելի բարձր է բերրի, խոնավ կլիմա ունեցող վայրերում։ Այն կարող է բարձր լինել նաև, եթե առաջին հունձը կամ արածեցումը կատարվել են նախքան բույսերի ծաղկումը, ինչպես նաև հնձից (արածեցումից) հետո ազոտական պարարտանյութերով լրասնուցելիս, հատկապես՝ ջրելու ժամանակ։

Բարձր բերքատու են աշնանախոտի առվույտը (ոռոգման պայմաններում՝ 5–6 հունձ), սուդանի խոտը (ազոտով լրասնուցման և ոռոգման դեպքում՝ 4–5 հունձ)։

Կատեգորիա:Խոտաբույսեր
Արեշի

«**Արեշի**», ծիրանենու ուշահաս սորտ։ Ստացել է Մ. Բ. Սանահյանը «Համբան» սորտի ազատ փոշոտումով։

## Նկարագրություն
Մշակում են Արարատյան դաշտավայրի այգիներում։

Ծառը միջին բարձրության է, կլորավուն, ձգված սաղարթով։ Պտղաբերությունը՝ տնկման 3-րդ տարում։ Պտուղը՝ միջին մեծության կամ մեծ (մինչև 65 գ, միջինը՝ 40–45 գ), երկարավուն, թույլ ձգված գագաթով, միջուկակարը՝ չափավոր, ձագարի հիմքում ավելի խորը։ Մաշկը՝ միջին հաստության, թույլ թավոտ, սերուցքագույն, արևահայաց կողմում 1/3-1/2 մասով՝ վարդագույն երանգով։ Պտղամիսը՝ նուրբ, դեղնասպիտակավուն, կռճիկային, պինդ, հյութալի, թթվաշաքաղցր, թույլ բուրմունքով։ Կորիզը՝ պտղից անջատվող, միջուկը՝ քաղցր։

Պտուղների հասունանում են հուլիսի 25-ից օգոստոսի 10-ը։

Բերքատվությունը՝ 200–250ց/հա։ 
 
Լավագույն փոշոտիչներն են՝ Ոսկի, Վաղահաս վարդագույն, Համբան, Երևանի և Սաթենի սորտերը։

Պտուղները պիտանի են թարմ օգտագործման և վերամշակման (մուրաբա, չիր) համար։

Կատեգորիա:Ծիրանենու սորտեր
Մարչիանա գրադարան

**Մարչիան գրադարան** կամ **Սուրբ Մարկոսի գրադարան** (, սակայն պատմական փաստաթղթերում, սովորաբար հիշատակվում է որպես ) հանրային գրադարան Իտալիայի Վենետիկ քաղաքում։ Այն Իտալիայում պահպանված ձեռագրերի ամենավաղ հանրային գրադարաններից և պահեստներից մեկն է և պահում է դասական տեքստերի աշխարհի ամենանշանակալի հավաքածուները։ Այն անվանակոչվել է քաղաքի հովանավոր Սուրբ Մարկոսի անունով։

Գրադարանը հիմնադրվել է 1468 թվականին, երբ Հումանիստ գիտնական Կարդինալ Բեսարիոնը, Տուսկուլումի եպիսկոպոս և Պոլսի տիտղոսաթողիկ լատինական պատրիարքը, հունական և լատինական ձեռագրերի իր հավաքածուն նվիրել է Վենետիկի Հանրապետությանը` այն պայմանով, որ կստեղծվի հանրային ծառայությունների գրադարան։ Նրա ընտրությունը Վենետիկում հիմնականում պայմանավորված էր քաղաքի հույն փախստականների մեծ համայնքով և Բյուզանդական կայսրության հետ նրա պատմական կապերով։ Այնուամենայնիվ, Վենետիկյան կառավարությունը դանդաղ էր կատարում ձեռագրերը տասնամյակներ քննարկումներով և անվճռականորեն պատշաճ կերպով պահելու իր հանձնառությունը ՝ տասնհինգերորդ դարի վերջին և տասնվեցերորդ դարի սկզբին տեղի ունեցած մի շարք ռազմական բախումների և դրա արդյունքում քաղաքական անորոշության մթնոլորտի պատճառով։ Գրադարանը, ի վերջո, կառուցվել է վերականգնման ժամանակահատվածում `որպես քաղաքաշինության հսկայական ծրագրի մի մաս, որը նպատակ ուներ հանրապետությունը փառաբանել ճարտարապետության միջոցով և հաստատել նրա միջազգային հեղինակությունը` որպես իմաստության և ուսման կենտրոն։

Գրադարանի սկզբնական շենքը գտնվում է Վենետիկի նախկին կառավարական կենտրոնի Սանկտ Մարկոսի հրապարակում, իր երկար ճակատով դեպի Դոժերի պալատ։ Կառուցված 1537-1588 թվականների ընթացքում այն համարվում է ճարտարապետ Յակոպո Սանսովինոյի գլուխգործոցը և վենետիկյան Վերածննդի ճարտարապետության կարևոր գործը։ Վերածննդի դարաշրջանի ճարտարապետ Անդրեա Պալլադիոն այն նկարագրել է որպես «թերևս ամենահարուստ և զարդարված շենքը, որը եղել է հին ժամանակներից մինչև հիմա» () արվեստի պատմաբան Բուրկհարդտը այն համարել է «իտալական ամենահիասքանչ աշխարհիկ շենք» (), իսկ Ֆրեդերիկ Հարտտն այն անվանել է «իտալական ճարտարապետության պատմության ամենագոհացուցիչ կառույցներից մեկը»։ Գրադարանը, որը նույնպես նշանակալի է իր արվեստի համար, պահում է տասնվեցերորդ դարի Վենետիկի մեծ նկարիչների բազմաթիվ աշխատանքներ՝ այն դարձնելով Վենետիկյան մաներիզմի համապարփակ հուշարձան։

Այսօր այս պատմական շենքը սովորաբար կոչվում է «Libreria sansoviniana» և հիմնականում թանգարան է։ 1904 թվականից սկսած՝ գրադարանային սենյակները, ընթերցասրահները և հավաքածուի մեծ մասը տեղավորվել են Վենետիկի հանրապետության նախկին դրամահատարանում։ Գրադարանը այժմ պաշտոնապես հայտնի է որպես Մարչիանի Ազգային գրադարան։ Սա Վենետիկի կառավարության կողմից ստեղծված միակ պաշտոնական հաստատությունն է, որը գոյատևում է և շարունակում է գործել։

## Ծանոթագրություններ

Կատեգորիա:Իտալիայի գրադարաններ
Կատեգորիա:Ազգային գրադարաններ
Կատեգորիա:Վենետիկի թանգարաններ
Կատեգորիա:Իտալիայի շենքեր և կառույցներ
Կատեգորիա:Միջնադարյան ճարտարապետություն
Կատեգորիա:Համաշխարհային ժառանգություն Իտալիայում
Օբերվիլիե

**Օբերվիլիե** (), քաղաք և համայնք Ֆրանսիայի Իլ դը Ֆրանս երկրամասի Սեն-Սեն Դենի դեպարտամենտի Սեն Դենի շրջանում։ Ընկած է Սեն Դենի ջրանցքի ափին։ Երկրի մայրաքաղաք Փարիզի հյուսիսային արվարձանն է, Արևմտյան և Արևելյան Օբերվիլիե կանտոնների վարչական կենտրոնը։ Զբաղեցնում է 5,76 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 75.598, 2020 թվականի հունվարի 1-ի տվյալներով՝ 89.401:

## Ժողովրդագրություն
2017 թվականին համայնքի բնակչության թվաքանակը եղել է 86.375:

Համայնքի բնակչության մեջ մեծ տոկոս են կազմում աֆրիկացի ներգաղթյալները։

## Պատմություն
Պատմական փաստաթղթերում բնակավայրն առաջին անգամ հիշատակվել է 1060 թվականին։ Մինչև XIX-րդ դարը բնակիչների հիմնական զբաղմունքը եղել է գյուղատնտեսությունը, բայց Փարիզի աճին զուգընթաց Օբերվիլիեն աստիճանաբար վերածվել է արդյունաբերական արվարձանի։ Ժամանակին նրա քաղաքապետն է եղել Պիեռ Լավալը, ով հետագայում դարձել է Ֆրանսիայի վարչապետ։

Օբերվիլիեում է գտնվում իսլամի ֆրանսիական կենտրոնը։

## Քույր քաղաքներ

## Պատկերասրահ

Image:AUBERVILLIERS - Sté des Aciéries de Longwy.JPG|
Image:INCONNU - AUBER - Rue Pasteur - Société coopérative Le Progrès.jpg|
Image:Aubervilliers125.jpg|Բնակելի մեծ համալիրը
Image:Telecity Paris DSC00194.jpg|Telecity կենտրոնը, որտեղ զետեղված են նաև Վիքիպեդիայի որոշ սերվերներ
Image:Aubervilliers map.svg|Օբերվիլիեն փարիզյան ագլոմերացիայում
Image:Aubervilliers Fonds baptismaux 2 Notre Dame des Vertus.png|
Image:Le fort d'Aubervilliers - Batterie dirigée sur Paris durant l'insurection.JPG|
Image:Etat-Major 1888 Aubervilliers.png|Օբերվիլիեն 1888 թ.
Image:Aubervilliers - Usine modele de la Nationale.jpg|
Image:Aubervilliers - La Nationale - Salle d emballage du celebre Saindoux pur Croix de Lorraine.jpg|
Image:Évolution de la population d'Aubervilliers entre 1793 et 2006.svg|Քաղաքի բնակչության թվաքանակի գրաֆիկը
Image:Notre Dame des Vertus façade et coté rue Charron.png|Նոտր Դամ դե Վերտյու եկեղեցին. 2006 թ. դեկտեմբեր
Image:Aubervilliers hlm night.jpg|
Image:Canal Saint-Denis Darse de la Charbonnière.JPG|
Image:Canal Saint-Denis, vers l'écluse No 2.JPG|2}} Սեն Դենի ջրանցքը


## Ծանոթագրություններ

## Գրականություն
* *Le Patrimoine des Communes de la Seine-Saint-Denis.* Flohic Éditions, 2.&nbsp;Auflage, Paris 2002, ISBN 2-84234-133-3, S.&nbsp;39–48.

## Արտաքին հղումներ
* Günter Platzdasch: ''Am Geschichtsknotenpunkt''. In: Frankfurter Allgemeine Zeitung, 273/2005, 23. November 2005, veröffentlicht auf https://medium.com/@G_Platzdasch/am-geschichtsknotenpunkt-dce6cc2d4e66
* 
* Քաղաքի պաշտոնական կայքէջը
* ''Aubervilliers'' on the 1750 Cassini Map

Կատեգորիա:Իդ դե Ֆրանս
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ֆիլադելֆիա (պանիր)

**Ֆիլադելֆիա** (), ամերիկյան սերուցքային պանիր, որը ստեղծել է Առնոլդ Ռուբենը 1929 թվականին։ Պանիրն այսօր արտադրվում է Kraft Foods ընկերությունում։

## Ստեղծում
1872 թվականին Նյու Յորք նահանգի Չեստեր քաղաքում կաթնագործ Ուիլյամ Լոուրենսը պատրաստում է նոր սերուցքային պանիր, որը հեղափոխություն է առաջացնում ոլորտում։

1902 թվականին Առնոլդ Ռուբենը պանիրը կոչեց *Ֆիլադելֆիա*, ի պատիվ ամերիկյան համանուն քաղաքի։

## Ճանաչվածություն
Ֆիլադելֆիան այսօր վաճառվում է աշխարհի ավելի քան 94 երկրում։ Կան կերակրատեսակներ, որոնց պատրաստման մեջ օգտագործում են այս սերուցքային պանիրը։

## Ծանոթագրություններ

## Արտաքին հղումներ
* Պաշտոնական կայք
* Պանրի պատմությունից

Կատեգորիա:Ամերիկյան խոհանոց
Կատեգորիա:Ամերիկյան պանիրներ
Կատեգորիա:Ֆիլադելֆիա
Քվեատուփ

**Քվեատուփ,** ժամանակավոր փակ տարա է, սովորաբար ուղղանկյուն տուփ, երբեմն չարտոնված մուտքից պաշտպանված պայուսակ, որի վերևում կա նեղ բացվածք, որը բավարար է ընտրությունների ժամանակ քվեաթերթիկը ներս անցկացնելու համար, բայց որը թույլ չի տալիս որևէ մեկին մինչև ընտրությունների ավարտը հասանելիություն ունենալ քվեաթերթիկներին։ Քվեատուփը կնքվում է ընտրական հանձնաժողովի անդամների կողմից մինչև քվեարկության մեկնարկը, գաղտնի քվեարկության ժամանակ այն լցվում է ընտրողների քվեաթերթիկներով և բացվում քվեարկության ավարտից հետո՝ տրված ձայները հաշվելու համար։

## Պատմություն
Հռոմեական Հանրապետությունում յուրաքանչյուր ընտրող սկզբում բանավոր է ձայն տվել պաշտոնյային, ինչը գրավոր նշվել է, հետագայում հանրապետությունում մտցվել է գաղտնի քվեարկություն, և ընտրողը  իր քվեարկություն հաստատել է գրիչով մոմով ծածկված ծածկված տախտակի վրա, այնուհետև լրացված «քվեաթերթիկը» քվեարկության ժամանակ գցվել *սիտելլա* կամ *ուրնա*, որը երբեմն նաև կոչվել է *[[ցիստա]]*։

Բրիտանական առաջին գաղտնի քվեարկությունը՝ քվեաթերթիկներ և քվեատուփ օգտագործելով, անցկացվել է Պոնտեֆրակտում 1872 թվականի օգոստոսի 15-ին, համաձայն 1872 թվականի Քվեաթերթիկների ակտի պայմանների։ Լանկաստերի դքսության կանցլեր նշանակվելուց հետո նախարարական միջանկյալ ընտրություններում Հյու Չայլդերսը վերընտրվել է որպես Պոնտեֆրակտի պատգամավոր։ Մոմե դրոշմով կնքված բնօրինակ քվեատուփը պահվում է Պոնտեֆրակտի թանգարանում։

## Պաշտպանության միջոցառումներ և օգտագործում
Քվեատուփը սովորաբար տեղակայվում է ընտրատեղամասում, թեև որոշ երկրներում, հատկապես Իռլանդիայում, Իտալիայում և Ռուսաստանում, կարող են լինել նաև շարժական քվեատուփեր, որոնք տեղափոխվում են այն մարդկանց տներ, որոնք առողջական պատճառով չեն կարող գնալ ընտրատեղամաս։

Մի շարք երկրներում քվեաթերթիկների լցոնումից խուսափելու համար օրենքով նախատեսված է, որ քվեատուփերը լինեն թափանցիկ։ Դիտորդները կարող են վերահսկել քվեարկության ընթացքը և քվեատուփերի լցվելը, երբեմն ներդրվում են տեսահսկման համակարգեր։

Ընտրությունների ավարտին բոլոր արկղերը կարող են տեղափոխվել մեկ վայր՝ հաշվարկի և արդյունքների հայտարարման համար։ Նման դեպքերում խորհուրդ է տրվում լրացուցիչ կնքել քվեատուփերը՝ բացառելու դրանցում լրացուցիչ քվեաթերթիկներ ավելացնելու հնարավորությունը Այլընտրանքային տարբերակով արկղերը կարող են հաշվարկվել ընտրատեղամասում, իսկ առանձին տեղամասերը հայտարարում են իրենց արդյունքները հաշվելու մասին (հայտնի է որպես տեղամասերի հաշվարկ )։

## Ծանոթագրություններ

Կատեգորիա:Ընտրական իրավունք
Կատեգորիա:Ընտրություններ
Կատեգորիա:Ժողովրդավարություն
Կատեգորիա:Քաղաքական տերմինաբանություն
Կատեգորիա:Քվեարկություն
Անտոն Տուս

**Անտոն Տուս** ( ), Հարավսլավիայի Սոցիալիստական Ֆեդերատիվ Հանրապետության և խորվաթական ռազմական գործիչ, Խորվաթիայի զինված ուժերի բանակի գեներալ, Խորվաթիայի բանակի գլխավոր շտաբի առաջին պետ։ Հարավսլավիայի քաղաքացիական պատերազմի մասնակից։

## Կենսագրություն
Անտոն Տուսն ավարտել է Հարավսլավիայի ռազմաօդային ուժերի ակադեմիան և ծառայության անցել 1960-ական թվականներին։ 1968 թվականին Տուսը դարձել է Հարավսլավիայի 204-րդ ռազմաօդային ուժերի կործանիչ ավիացիոն գնդի (Բատայնիցա օդանավակայան) ղեկավար և ղեկավաայն րել է մինչև 1969 թվականը։

Այնուհետև Տուսը նշանակվել է Խորվաթիայում տեղակայված 5-րդ օդային կորպուսի հրամանատար։ 1985 թվականին Տուսը դարձել է Հարավսլավիայի ռազմաօդային ուժերի հրամանատար։ 1991 թվականի մայիսին Հարավսլավիայի փլուզման ֆոնին Տուսը հեռացվել իր պաշտոնից։

1991 թվականի սեպտեմբերին գեներալ Տուսը նշանակվել է Խորվաթիայի զինված ուժերի գլխավոր շտաբի առաջին պետ, 1992 թվականի նոյեմբերին նրան փոխարինել գեներալ Յանկո Բոբետկոն։ 1992-1995 թվականներին նա եղել է նախագահ Ֆրանյո Տուջմանի գլխավոր ռազմական խորհրդականը, նախքան 1995-2001 թվականներին դառնալը Պաշտպանության դեպարտամենտի միջազգային համագործակցության գրասենյակի ղեկավար։ 2001 թվականին Տուսը նշանակվել է ՆԱՏՕ-ում Խորվաթիայի առաքելության ղեկավար՝ մինչև իր թոշակի անցնելը՝ 2005 թվականը։

Անտոն Տուսը մահացել է 2023 թվականի սեպտեմբերի 4-ին, 92 տարեկան հասակում։

## Պարգևներ
### [[Հարավսլավիայի Սոցիալիստական Ֆեդերատիվ Հանրապետություն]]
* Հանրապետության շքանշան արծաթե ծաղկեպսակով
* Հարավսլավիայի դրոշի շքանշան
* Ժողովրդական վաստակի շքանշան ոսկե և բրոնզե աստղերով
* Արծաթե աստղով եղբայրության և միասնության շքանշան
* Հարավսլավիայի ժողովրդական բանակի շքանշան ոսկե և արծաթե աստղերով
* Մարտական վաստակի շքանշան ոսկե և արծաթե սրերով

### [[Խորվաթիա]]
* Պետար Կրեսիմիր IV թագավորի մեծ շքանշան
* Արքայազն Դոմագոջի շքանշան
* Նիկոլա Շուբիչ Զրինսկու շքանշան
* Խորվաթական շամրոկի շքանշան

## Ծանոթագրություններ

## Արտաքին հղումներ
* Биография Антона Туса на Vojska.net 

Կատեգորիա:Գեներալներ
Քվեաթերթիկի նմուշ

մինի
**Քվեաթերթիկի նմուշը** փաստաթուղթ է, որն ուղարկվում է գրանցված ընտրողներին՝ օգնելու նրանց նախապատրաստվել ընտրություններին։ Քվեաթերթիկի նմուշը սովորաբար տրամադրում է ընտրողին, որպեսզի ընտրողը տեղեկանա քվեարկության վայրի և ժամի մասին, ինչպես նաև պարունակում է պատկեր, թե ինչ տեսք ունի իրական քվեաթերթիկը, ներառյալ թեկնածուները, հարցերը և քվեարկության հրահանգները։

## Ծանոթագրություններ

## Արտաքին հղումներ
* Քվեաթերթիկների որոնման գործիքի նմուշ Ballotpedia-ի կողմից

Կատեգորիա:Ընտրություններ
Ժան-Բատիստ Մոնդինո

**Ժան-Բատիստ Մոնդինո** (ֆր.՝ Jean-Baptiste Mondino. ), նորաձևության ֆրանսիացի լուսանկարիչ և երաժշտական տեսահոլովակների ռեժիսոր։ Տեսահոլովակներ է նկարահանել Մադոննայի, Դեյվիդ Բոուիի, Սթինգի, Բյորկի, Դոն Հենլիի, Նենե Չերիի, Ակսել Բաուերի և Լես Ռիտա Միցուկոյի համար։  Մոնդինոն նաև իր լուսանկարներով ձևավորել է Մարիաննա Ֆեյթֆուլի *Before The Poison* (2005) և *Easy Come, Easy Go* (2008), Shakespear's Sister 's երաժշտախմբի *Hormonally Yours* (1992), Ալեն Բաշունգի *Osez Joséphine* (1991), *Chatterton* (1994), Միլենա Ֆարմերի *Désobéissance* (2018), J.- ի *«We Are the Majority»* (1992) և Փրինսի *Lovesexy* (1988)  ալբոմների շապիկները և ալբոմների փաթեթավորումը։ : Բացի այդ, նախագծել-ձևավորել է անգլո-ֆրանսիական հեռուստատեսային *Rapido* երաժշտական շոուի վերնագրերը։

Դոն Հենլիի « Ամռան տղաները » տեսահոլովակը, որի ռեժիսորն էր Մոնդինոն,  1985 թվականին հաղթանակներ տարավ MTV Video Music Awards- ում  և նրան մրցանակներ բերեց « Լավագույն տեսահոլովակ », « Լավագույն ռեժիսուրա », « Լավագույն գեղարվեստական ռեժիսուրա» և « Լավագույն օպերատորական աշխատանք» անվանակարգերում։ Այդ տեսահոլովակը նրան ընկերացրեց հայրենակից կինոօպերատոր Պասկալ Լեբեգին, ում հետ նա հետագայում նկարահանեց նշանակալի մի քանի այլ  երաժշտական տեսահոլովակներ սև-սպիտակ գունավորումով, այդ թվում՝ « Ռուսները»՝ Սթինգի համար և « Ճշգրտիր իմ սերը »՝ Մադոննայի համար։

## Երաժշտական տեսաֆիլմագրություն

## Տես նաև
* Նորաձևություն

## Ծանոթագրություններ

## Արտաքին հղումներ
* Պաշտոնական կայք
* Մոնդինո Մոնդ. Ժան-Բատիստ Մոնդինոյի աշխատանքը
* Jean-Baptiste Mondino  
* Դիտեք Մոնդինոյի տեսահոլովակը ''C'est comme ça'' (Les Rita Mitsouko) 
* Հարցազրույց Lumiere ամսագրի հետ

Կատեգորիա:1949 ծնունդներ
Կատեգորիա:Ապրող անձինք
Կատեգորիա:Ֆրանսիացի լուսանկարիչներ
Կատեգորիա:Ֆրանսիացի ռեժիսորներ